open-index/open-wikipedia-markdown huggingface dataset:
Elna Hansson

**Elna Hansson** (Dem bon am 1814 an e kpai in 1891) na Sweden wuman wey dey yuz tradishonal majik  an e dey asists pipul wey sik sef. Na Elna Hansson bi di fest wuman wey join doktor wey den assist sik pipul.
## How e tek stat life
Elna Hansson na di pikin of tradishonal majik wuman Marna Nilsdotter wey de Lund. Marna Nilsdotter bi di fifth jenerashon of majik wuman-dem from di popular famili wey dey pratis tradishonal medisine. E papa an mama get one nem wey pipul dey kol dem an di nem na *"Labored*". Elna Hansson bikom di mama of di tradishonal wuman Johanna Maria Andersson, an di grama of Hedda Andersson. 
Elna Hands on live in Malmo afta e marej in 1833, an pipul sabi am wel wel as tradishonal medisine wuman. Jos like e mama, e wok na to trit wound an bone wey don break.Elna Hands on dey difren from oda tradishonal majik hela of dat time bikos e no dey yuz juju tek du e own tritmet. Did one mek pipul respet am an mek pipul as sayens doktor. Elna Hansson rili get beta nem as e du mek meni leg wey oda for don rimuv komot dey Ok. E mek meni pipul fit waka again afta wey dey get assidet.
Penti pipul dey kom mit am for evriwie like South Sweden, Norway an Denmark.Bikos of e wok an karatas, meni odas wey de du e wok kari sik pipul kom give am mek e trit dem.
Even sey e sabi wok wel wel, e stil neva get satifiket to du dat kind of wok. In 1855, one pesin wey bi August Falck go ripot am sey e na fake as Elna Hansson to get satifiket. Meni pipul rait leta to di king to tok beta beta tins abaut Elna Hansson.Di wahala wey de dat time bi sey, wuman to de go rid medsin for skul dat time. Di king kom rait in 1857 sey from now on mek wuman sey dey go skul go rid medsin bot na to dey sopot di man wey bi doktor.
Elna Hansson go di medsin skul an pass di exam.Na Elna Hansson fit bi di fest wuman to du dat for Sweden.
E satifiket mek am fit opun e ofisha klinik, an di klinik get room wey seven sik pesin fit stey.
Elna Hansson kontiniu to dey trit sik pipul onti e kpai. E pikin wey bi wuman join am in 1866 for di wok afta e sef don kolet satifiket to du di wok. Dat time, e pikin hosband don kpai.
Na for 1870 di Sweden Govamet kom grie sey all wuman wey like to rid medsin fit go rid am for skul.
Elna Hansson an e pikin kom grie sey mek Elna Hansson gran-pikin Hedda Andersson wey bi di 7-jenerashon of di famili go rid meds in for Yunivasiti. Dey tok dis one bikos dey no wan mek pipul dey tok sey dia famili de pratis fake doktor wey kom from dia jenerashon. Hedda Andersson kom bikom di sekod train wuman to bi doktor in Sweden.
Adrienne Roy-Vilandré

**Adrienne Roy-Vilandré** ( dem bon February 13, 1893 an e kpai October 23, 1978) na Quebec singa an wuman wey dey rait abaut tradishonal tori.
## How e tek stat life
Na for February 13, 1893 dem bon Adrienne Roy-Vilandré for Levis, Quebec. E papa nem na A.R.Roy an e mama nem na Dubiana Deslauriers. Adrienne papa dem among bi pipul wey get one lokal Lévis Niuz-Pepa kol *"Le Quotidien de Lévis*". Wen Adrienne sef gro up e rait abaut e expirihens as e dey travul araund. Adrienne go skul wey Ursulines chorch sista dey kontro in Quebec Siti. Adrienne leta travul wit e peret go Europe. Na for Quebec e tek len how to sing wit Jeynevald-Mercier, e hosband François-Xavier Mercier, wit Victor Occellier an Berthe Roy. Afta dat, Adrienne Kon stat to dey sing on e own at di klub musikal de Quebec in 1913.
By 1922, Adrienne don get pat for André Messager singin an aktin play kol *[[Véroniqu]]*. In 1922, Adrienne travul go Paris an na dia e tek stodi wit Jane Berthori for two years.Wen e stil dey stodi, e go luk one song hevet wey Yvette Gilbert du an na from dat hevet e luv for tradishonal tori tek gro.
Wen e kom go bak to Quebec, Adrienne dey one of di fest wey sing di wok wey Honegger, Milhaud, an Poulenc in Quebec.
Adrienne give hundreds of paformans akross Canada as pat of di Alliance francaise, l'Association France-Canada, an di Canadian Institute of Muzik. Bikos of e wok, pipul stat to like e wok an in Expo 67 American Pavilion yuz some of e wok. Adrieene stil pafoms for redio stashon like CKAC (Montreal) an CBOFT (Ottawa) in Canada. E stil pafoms for New York for French-Canadian komuniti an di studio of di French komposa Charles Lagourgue.
Adrienne stil poblish an rait hatikul abaut muzik but e yuz difren nem wey no bi e ril nem tek rait am. Di nem wey e yuz na *"Francine*" . Adrienne yuz di nem tek rait for Quebec poblikashon like *Le Mirror, L:Autorité* an *Le Jour*
Adrienne dey mek suo sey e paformans  na two pat, one pat e go fest sing French Canadian tradishonal song an di sekod pat e go selet some *Indian* song wey Canada pipul wan lisin to.
Irene Whitefield Holmes

**Irene Whitefield Holmes**(nss Irene Therese Whitefield;26 October 1900-10 May 1993)na one Amerika pesin wey bi *enthnomusicologist*,*educator* an pesin wey pipul know wel-wel sey e dey kolet *Cajun,Creolean an Louisiana* frensh *folk* song dem.
## Hau E Liv E Life
Dem bon Irene Therese Whitfield for Rayne, Louisiana.Na shi bi di sekond pikin inside ten pinkin dem,of seven girl three boy dem.Na for inside dia famili Rice farm  wey dey for La Belle Savanne,bitwin Doscon an Rayne wey bi two smol toaun for Acadia parish naim shi grow up.Im an Lauren Chester Post wey  dem bi relativ an wey bi *Cultural geographer* an *educato* dey Liv near dem sef on top dia fada farm dem
Whitefield go *Southwest Louisiana Industrial Institute(dem don chenj di nem to University of Louisiana Lafayette)*,an shi graduat for 1919.
Shi kon get e *masters* digri from Louisiana Stet Yunifasiti,an PhD from di Yunifasiti of Chicago for 1924.
Whitefield kom stat to kolet an arenj Louisiana *folklore* song dem.
Wen Patricia Petnik dey rait ,shi diskraib Frensh langwej *folk* muzik,as**genre existed on the eye of the beholder**.
For di bigin of 1939 Louisiana Frensh *folklore* song dem, Whitefield rait sey e dey veri difikot to sepret di song dem bot bikos dem need to grup di song dem, e stil arenj dem wit di Frensh wod wey dey inside di song dem.
Daniel Kingman sef tok abaut Whitefield
*folk* muzik for *Southern*Louisiana,wey shi do on top difren Kolsho of komuniti dem wey dey for di rijon.E tok sey: Whitefield don show three difren set dem; Louisiana -Frensh, di pipul wey dey dia an wey dia
grait -grand pikin dem wey kom from Frans or from *Carribeans*;or from di *Acadians* or *Cajuns*,refuji dem from *Acadia*(wey bi *Nova Scotia*nau)an wey dem welkom to Louisiana,an *Spanish*rula  dem dash free land afta dem poshu dem  komot for Canada for di midu of *eightteenth* senturi an som pipul wey kom from Afrika.
Wit dis difren set dem,e show sey Whitefield folo Profeso James Broussard of Louisiana Stet Yunifasiti.
Di Profeso tok sey  di three *forms* of Frensh na : Louisiana-Frensh,Acadian, an ' 'Negro- Frensh' or ''Creole
Henrietta Yurchenco

**Henrietta Yurchenco** (e nem na **Henrietta Weiss** wen dem bon am; March 22, 1916 - Drecember 10, 2007) na one Amerika pesin wey bi *ethnomusicologist*, * folklorist*, redio produsa an redio host. E rekod muzik for Guatamala, Mexico, United States an Morocco to tek save lokal muzik wok.
Margaret R. Yocom

**Margaret R. Yocom** na *folklorist* an *Poet*. Shi bi profeso wey pipul respet wel wel and shi  tish for George Mason Yunifasiti from 1977 to 2014 an stat hau pipul go dey stodi *Folklore* as one Program for di skul. Shi wok for Maine.

## Hau E liv life an go skul
Dem bon am for Pottstown, Pennsylvania,United States.
Na shi old pass among Betty Keek an Norman Davidheiser Yocom.Shi first difelop e intrest for *folklore* for Pennsylvania Stet Yunifasiti as shi dey stodi Inglish(BA,1970)
Shi kom go Yunifasiti of Massachusetts Amherst wia shi komplit di stodi an kom get M.A for Inglish an den e get PhD for Inglish (1980) an shi put all e mind for *folklore*.
As e dey for U Mass, shi rait abaut Im famili *folklore*.Shi wok wit som of dem from usePennsylvania, Germany, Swiss an Danish famili memba dem.Shi stil join-bodi wit oda *folklore* famili dem like Steve Zeitlon,Karen Baldwin,an Marilyn White.
Yocom wok wit pipul tek difelop di niu *ethnographic * type of stodi.
As e rimen smol mek e finish wetin shi dey stodi for skul,shi stat to dey wok wit *Smithsonian Institutions Festival of American Folklore*,shi kom dey wok as field risash Kodineto for di 1976 ""Bicentennial Festival*Na shi bi prisenta for all di festival wey dem do until 1988,wen shi stat wok for *summer* for Maine.
==Hau E tek do Akademik Wok==
For 1977,dem giv am one wok for George Mason Yunifasiti for di kampos wey dey for Virginia.
Shi difelop one *folklore* stodi for student wey dey for Inglish dipatment,an di stodi get *Folklore, Mythology* an plenti Litresho inside for student wey dey for Inglish dipatment,kom stil difelop *Folklore* an *Mythology Minor* as Graduate Satifiket for  student wey dey Kolej of *Humanities an  Soshal Sayens dem,kon stil difelop *folklore* stodi wey get plenti *Folklore* for  student wey dey stodi for *Masters* of Arts for Dipatment of Inglish.
For 1975 as e dey wok for di *folklore* Festival,Yocom jus see one FOTO inside some of di wok wey dem no wan yuz again.Dis FOTO wey shi see kom mek e enta anoda big risash wok.
Na one *Wood carver* an komuniti* Scholar* wey kom from Maine dey inside di FOTO.
Yocom don rait plenti buk dem an stil dey rait abaut Richard famili wey dey do wok,*home making* an  *Knitting* wok
for *Western* mountain of Maine.
Shi put e mind for Meni tins abaut Maine Kolsho espeshali *wood carving, textiles arts,an  tradishona stori dem.
Shi tok wetin shi Len abaut Maine,shi tok sey *"I like to dey folo pipul,wok for longtime one Tim an to know di ton wel-wel,di mata wide an e dip wel-wel but I too like Rangeley*"
==Hau E do *FOLKLORE* Wok==
Shi don bi di *folklorist* an Kureto for Raneley Lakes Region Logging Museum.
wey Rodney Richard stat sins 1986.
Shi even volontia yo wok for Rangeley* Lakes Region Historical* Sosaiti an stil bi di prisenta for Meni of di *New England Folk'' Festiva dem.
Kirin Narayan

**Kirin Narayan** (dem bon am for November 1959) na Amerika pesin but wey e granpapa-dem kom from Indian. E na pesin wey dey stodi human koshor an e dey rait abaut tradishonal tori.

## How e tek stat life an go skul
Kirin Narayan na di pikin of Ramji Contractor wey kom from Nashik an e mama na Didi Kinzinger wey bi Amerika but Did Kinzinger grapapa-dem kom from German. Narayan papa na Enjiniha an e mama na pesin wey dey draw house buildin for pipul. Dey bon Narayan for Bombay an e go skul for Indian bifor e famili kom United States in 1976.
Narayan go Yunivasiti of Kalifoniha, Berkeley go du e Ph.D in 1987. E na leshura wey dey tish *"Anthropology"* an *"South Asian Studies"* at di Yunivasiti of Wisconsin-Madison.
In 1993, Narayan kolet one awod wey di nem na Guggenheim Fellow for di aria of anthropology an kolshura stodies. E na professor in di Kolej of Asia an di Pacific at di Australian Nashonal Yunivasiti
## Buk wey e rait
Na for Narayan rait di buk *"Storytellers, Saints, and Scoundrels: Folk Narrative in Hindu Religious Teaching*". Di buk kolet di Victor Turner Prize from di *"Society for Humanistic Anthropology*" an di buk an anoda buk wey anoda pesin rait kolet di *"Elsie Clews Prize*" for Folklore from di Amerika Folklore Sosaheti.
In 1994, Narayan poblish e novel *Love, Stars and All That*". One raita wey bi Indian raita an editor Dom Moraes praise di wok an e tok sey:"Dis novel na koret an fine buk. Narayan yuz sens rait di buk, an e tok for di buk wetin e bi like to bi Indian pesin wey dey bon for Amerika. Pesin wey rid di buk go si sey Narayan na speshal raita, an sey e bi like sey na from hevun Narayan tek kari di gift of rai tin kom. E stil tok sey Narayan get beta future for raitin buk."

Narayan poblish anoda buk *Mondays on the Dark Night of the Moon: Himalayan Foothill Folktales* in 1997. 
For 2002, na Narayan rait di introdoshon pat of di niu edishon of di fest koleshon of Indian tori in Inglish, *[[Mary Frere]]'s old Deccan Days*. In 2007, Narayan rait
Barbara Benary

**Barbara Benary** (dem bon am for April 7, 1946 an e kpai for March 17, 2019) na Amerika komposa an pesin wey dey stodi hiw difren difren kolshor dey mek muzik. Na muzik wey kom Indonesian an Indian e dey chuk eyes pass.
Benary don mek muzik for meni kompani wwy du mek fim for stage like La Mama Esperimental Tihata Klub in di 1970s. Benary stil mek song for ETC Kompani of La Mama's sisin prodorshon Di onli jelosi of Emer wey dey du in di 1970s an La Mama's East Vilej tihata as dey dey sho am evri wie dey go. Benary mek muzik for *Gauntlet* or *the moon on fire* wey John Braswell rait an daret in 1976.
Na for 1976, Benary wit Phillip Corner an Daniel Goode fom Gamelan Son of Lion. Na Benary mek most of di band instrumental. Benary pafom wit *Gamelan Son of Lion* for di prodorshon wey di nem na *"1001 instruments You've Never Seen or Heard*" for La Mama in 1979. Benary mejo wok inklud Shadow puppet Operas wey get di nem Karna an *"The Story Esther*"
Laura Boulton

**Laura Boulton** (dem bon am January 4, 1899 an e kpai October 16, 1980) na Amerika pesin wey dey stodi how difren kolsho dey sing. Pipul sabi am wel wel bikos of e rekodin, fims, fotografi of tradishonal muzik an e paformans in Egypt, Sudan, Uganda, Kenya an Tanganyika. Boulton dey kolet eni tradishonal instrumet wey e si araund di wold an dey kip am.Bikos of di work wey e du wit Nashonal Fim Board of Kanada, Pipul biliv sey Boulton dey among di fest wuman-dem wey wok for fim indostrie.
## How e tek stat life an go skul
Na for Konneaut, Ohio dey bon Laura Theresa Crayton on January 4, 1899.
Boulton go rid how pesin dey tok an kolet e BA satifiket in Denison Yunivasiti. Boulton mari Rudyerd Boulton in 1925. Rudyerd Boulton na pesin wey dey stodi bird an leshura for Carnegie Museums of Pittsburgh wey de Pittsburgh. E bi one of di staff in di eli 1920s.
## How e tek wok
Boulton stat e Masta an Ph.D digri at di Yunivasiti of Shikago in 1929. E de di dipatmet of *"anthropology*". For January 1929, Boulton stat e fest risach  travul.
Boulton join or lid risach travul group for ova 50 years of e life aa e dey yuz e rekod tape to rekod tradishonal song an bird song.
Di travul wey Boulton an e group du wit di hep of Amerika Musium of Nashoral Histri wey last for three months mek Boulton fit kolet an kip muzikal instrumet an rekod vois from Egypt, Sudan, Uganda, Kenya an Tanganyika
Ova di nes 50 years, Boulton join in meni intanashonal travul, koletin rekod, fims an muzikal instrumet.
Di buk wey Boulton rait wey tok abaut e life *"The Music Hunter*" tok abaut e travul an oda informashon. From di buk, Boulton tok sey wetin e want from e wok na to bring bak di wold muzik, no bi di one wey we de lisin to for studio or muzik house but di muzik of di pipul.
Di kontrie wey Boulton stil go an kolet muzikal informashon an instrumet bi:
Mozambique, Nyasaland, Rhodesia, Transvaal, Cape Province, Sierra Leone, Liberia, Angola, Naija, Senegal, di Koloni of Niger, Dahomey an odas oda pat of French Equatorial Afrika, di Kameroon, di Belgian Congo, Ethiopia di Ghana.
Gayle Wald

**Gayle Wald** na professo of Inglish an Amerika stodis at di George Washington Yunivasiti an e stil bi Guggenheim Fellow. Wald na di visitin Assistant Professo of Inglish an Amerika stodis at Triniti Kolej in Hartford Connecticut from 1994 go rish 1995.
## How e tek go skul
Wald finish wit BA satifiket in Inglish an French from di Yunivasiti of Virginia in 1987. Wald kom du Ph.D in Inglish from Princeton Yunivasiti in 1995
## How e tek wok
Wald dey wok as Professo of Amerika Stodis for George Washinghton Yunivasiti. Bifor, e na oga  wey dey kontro Inglish dipatmet bot na Wald dey kontro Amerika stodies for di Yunivasiti
Wald dey among di editor of di poblikeshon *"Journal of Popular music Studies*".E stil dey rait for Niuz Pepa an blogs 
Wald stil dey among di editor of *"Bloomsbury':"
==Buk wey e don rait==
* Crossing the Line: Racial Passing in U.S. Literature and Culture (Duke University Press, 2000)
* Shout, Sister, Shout!: The Untold Story of Rock-and-Roll Trailblazer Sister Rosetta Tharpe (Beacon Press, 2007)
* It's Been Beautiful: Soul! and Black Power Television (Duke University Press, 2015)
Di buk *"Shout, Sister, Shout! na e dey tek mek di dokumentari fim *"Sister Rosetta Tharpe: The Godmother of Rock & Roll,*" wey Mick Csaky daret. Na stil "*Shout, Sister, Shout! na e dey stil yuz tek mek di muzikal fim wey Randy Johnson daret; buk by [[Cheryl L. West]]. Na di muzikal fim deys tek opun di [[Pasadena Playhouse]] in July 2017 an di [[Seattle Repertory Theatre| Seattle Repertory Tihata]] in November 2019. Anoda muzikal wey [[George Brant]] du *Marie and Rosetta'' stil yuz di tori wey dey Shout, Sister, Shout!.
For September 2019, Beacon rilis di ordiho buk of Shout, Sister, Shout! an Leslie Uggams tok inside an na Elizabeth Healy produs am.
Wald dey rait a buk wey konsain Ela Jenkins. Ela Jenkins na Muzishan wey dey sing for smol pikin-dem.
## Awod wey e don kolet

* John Simon Guggenheim Memorial Foundation Fellowship, 2012–13
* National Endowment for the Humanities Fellowship, 2012–13 &nbsp;
* National Endowment for the Humanities Fellowship, 2005-6
Wald don kolet two Nashonal awod. Di nem of di awod na Nashonal Endowment for di Humanities Falkoti Feloship: e kolet one in 2005-2006 an di sekod one e kolet in 2012-2013.
Gayle Wald stil don kolet John Simon Guggerheim Memorial Foundation Fellowship. E kolet dis one in 2012-2013.
Vida Chenoweth

**Vida Chenoweth** (Dem bon am October 18, 1928 an e kpai in December 14, 2018) na pesin wey dey stodi how difren difren kolshor dey mek muzik, wey dey stodi langwej an wey sabi bit drum wey dey yuz stik du. Pipul give am praise sey na e bi di fest pesin wey wan mek drum wey dey yuz stik du  bring meni sound. Pipul tok sey na di wey Pablo Casals sabi mek one instrumet wey di nem bi *Cello* an di wey Andrés Segovia sabi ginta na so Chenoweth  sabi [Marimba| Drum wey dey yuz stik du]].
Chenoweth stat to sing in Chicago in 1956. E join anoda pesin wey sabi bit drum Ruth Stuber pafom in di Carneigie Hall. 
Wen Chenoweth stil dey araund 30 year, e du one gud bye show in Oklahoma in 1962 an ritaya from bitin drum in orda to faze prishin word of God. E rid muzik an hiw to translet bible. E leta bikom mishonari in New Guinea. Na for New Guinea e stat to dey yuz e muzik nolej divelop kristan mesej wit lokal muzik.
In 1985, e nem enta Oklahoma Hall of Fame an in 1994, dey put e nem for *"The Percussive Arts Society Hall of Fame*".
## How e tek stat life
Chenoweth famili get one muzik store in Enid, Oklahoma. Na Chenoweth sinior broda advais am mek e len di old stik drum.Na piano Chenoweth fest len to dey plai but wen e injor for hand e kom stop to len am.
In 1941, one lokal tisha Sydney David tish am sime tins on now to sabi bit di stik drum. Wen Chenowwth stil dey skul, e len onda Clair Omar Musser for *"Northwestern*" Yunivasiti an e join for di stik drum group wwy day pafom for Shikago in 1948. Chenoweth stil len how to kompos song an rait for stik drum. Bifor Chenoweth go *"Northwestern"* Yunivasiti wey e kom finish e final two years of stodi na William Wood kolej e fest go.
Terri Quaye

**Terri Quaye** wey pipul sabi as **Theresa** (dem bon am for 8 November 1940, for Bodmin, wey de for England), na oyinbo singa, pesin wey dey pley piano, pesin wey dey rait song, an *Percusionist*. Shi bi gel-pikin of Cab Kaye wey sinio im sista wey im nem na Caleb Quaye an shi bi haf sista of Finley Quaye.

Shi du ha fest profeshona wok for 1958, wen shi sing wit Latin jazz band wey dia oga na Ido Martin. Na Colin Purbrook, Leon Cohen, an Brian Lemon dey folo am sing for stej, shi kon leta du *residency* wit Frank Holder. Shi wok wit for di group wey dem dey kol ''The merrymakers'' wen shi dey for Germany as a conga pleya an singa an kon stil folo Carmel Jones, Dave Pike, an Leo Wright ple song. Wen shi go Ghana wey bi di ples wey dem bon im grand papa put wey bi singa too Caleb Quaye (1895-1922), shi get ha Ga nem:Naa-Koshie.

For 1970 shi folo  Manu Dibango, Syvilla Fort, Harold Mabern, Junie Booth, Richard Davis, Billy Higgins, Archie Shepp, Dudu Pukwana, John Stevens, Trevor Watts, Dr. John, an Art "Shaki" Lewis wok.

For 1980, shi kon put oll ha bodi as edukato an *ethnomusicologist* for Musium of African Art, Smithsonian institution, Washington, Dc United Stet, an 1990.shi kolet masta digri for ethumusicology for 1988 fom yunivasiti of London. Shi don olso sho ha sef as pipu wey sabi tek foto of oda pipu. Maplin Art Gallery get ha wok insaid dia pamanent koleshon. Most of fi song wey Shi du for 1990s na solo/piano Vokal, an shi kon open ha own bar for London, Jazzers 1996-99. Shi don bikom pesin wey dey wok wel wel as a lay preacher insaid Unitarian church. For 1970s an 80s dem no am as pesin wey bi *percussionist*. Shi dey liv for South Coast of England an one of  di pafomance wey shi jost wan du na 2022 Swanage Jazz festiva.

=Wie dem gada di tori=
Susana Baca

**Susana Esther Baca de la Colina** (dem bon am for May 24, 1940) na pesin wey kom from Peru wey dey sing, rait song, skul tisha, raita of tradishonal tori an e dey stodi how difren difren kolsho dey mek muzik. Baca don kolet three Latin Grami Awod. E dey among di pipul wey wok wel wel so dat Afro muzik wey kom from Peru no go kpai.
For July 2011, dem mek Baca di Minista of Kolsho for Peru wen Ollanta Humala bi presido for Peru.
Na for November 2011 dey yuz Baca as memba of Organaizeshon of Amerika Stet an mek am di Presido of di komiti wey de luk into kolsho mata for 2011-2013.

## Now e tek stat life
Dem bon Susana Baca for Chorrillos wey dey Lima teritri for Peru for May 24, 1944.
## How e tek wok
Baca mentod of singin na to yuz di old tradishonal mentod of singin wit di now adaz mentod of singin. Wen Baca dey sing, e dey yuz peru instrumet like box wey dey yuz bambu du, clay pot an ginta. Meni of Baca song na tradishonal song, e stil dey yuz some mentod wey Cuban an Brazil dey yuz sing somtimes. Di fest albom wey e du, Luaka Bop mek pipul no Baca wel wel. Na Greg Landau produs di albom.
Pipul wey dey lisin to Afro-Peru muzik no fit forget Baca bikos e dey among dos wey no allow mek do muzik kpai ( for ezampul, so Dana from di Perú Negro group, as wel as Festejo muzik.)
Baca don mek Peru muzik dey veri popular as e rilis di CD Afro-Peruvian Classics: The Soul of Black Peru. Di albom wey Luaka Bop get Baca song Maria Lando.Na David Byrne wey dey in Talking head bifor get di song.
## Wetin pipul tok abaut e wok
Meni pipul wey sabi muzik tok sey Baca na pesin wey e impotats pass onli to sing Afro-Peruvian singa.
One pesin wey sabi muzik Michael Heumamn wey dey wok for Stylus Magasin sey: Maria Lando put susana
Linda Williamson

**Linda Williamson** (e papa nem bifo shi mari na ***Rast***, dem bon am for January 2, 1949) na one America pesin wey sabi buk wel wel abaut di tori of pipul wey dey travu for Scotland. Na shi mek plenti pipul sabi Duncan Williamson tori wel wel.
## Tori abaut E Life
Na Thomas Robinson Rast an Thelma Jane Cass bon Williamson for Madison-Wiscomson for USA.
Wen shi bi six yia old,shi stodi old oyinbo tradishonal muzik dem, dey song for Kuaya dem, dey play piano stil dey play muzik wey smol grip dey play togeda.
Afta shi finish skul for Yunifasiti of Wisconsin-Madison skul of muzik,shi mari one Amerika man wey e nem na Mark Headlee.Di two of dem kom dey stay for Edinburgh,Scotland so dat e hosband go stat to stodi for PhD ontop *Philosophy*, an shi sef kom enta to stodi one program wey konsan difren-difren tin dem(*Interdisciplinary*) for di Yunifasiti of Edinburgh skul of *Scottish* stodi dem an shi wok wit meni pipul wey Sabi buk wel-wel plus Hamish Henderson.As shi dey do di program, Williamson kpm stat to dey kolet tradishonal muzik dem, Song dem,Stori dem an (*lore*) som pipul molej an tradishona dem of pipul wey dey travul wel-wel for Scotland.Shi even travul wit Peter Cooke wey bi *ethnomusicologist* an Alan Brugord wey bi *florist* an shi kom intaviu an rekod Betsy Whyte of Montrose an Jare Turriff of Mintlaw, two of dem dey wok for Blair Haus.(Even sef whyte put Linda nem inside e buk wey e kol "*Yellow on the Broom*"). Bikos of dis pipul wey shi mit,shi kom stat to dey len abaut one man wey get seven pikin bot wey mo get waif wey e nem na Duncan Williamson an na *Argyllshire* pesin wey dey travul wel-wel.Afta som time shi kom mit di man for 1975.
As di two of dem dey wok togeda,dem kom stat to dey love dem sef.
Shi tel e hosband sey shi no wan Mari am again di man gree.Afta shi Liv E hosband, shi kom Mari Duncan on February 22,1977.
Williamson stey wit Duncan for one tradishonal *Scottish* tent wey pipul wey dey travul dey yuz.As e dey Liv E laif,na so e put mind for wetin shi dey do.Shi rait di tins dem wey Duncan don rait e Tori buk dem wey e poblish for Edinburgh, New York, Cambridge, Oxford London an Milan.
Dem two kontiniu to dey togeda on til 1993,wen dem kom sepret but Williamson kontiniu to wok wit Duncan ontop niu-niu buk dem an dem join-bodi do som Tori dem.Shi kom bak kom stey wit am for some mont dem bifor Stroke siknes kill am for November 8,2007.
Marie Hassenpflug

**Marie Magdalene Elizabeth Hassenpflug** (dem bon 27 December 1788 an e kpai on 21 November 1856) na German raita wey plenti of e tradishonal tori dey inside di koleshon of tori wey [Brodas Grimm] poblish. Pipul sabi am for e tori like "[Little Red Riding hood", "Sleeping Beauty" an Snow White
## How e tek stat life
Na for Ortsteil AltenjaBlau of Linsengericht aria in Landgrafschaft Hessen-Darmstadt of Holi Roman Empaya dey bon Marie Magdalene Elizabeth Hassenpflug on December 27, 1788. Hassenpflug papa Johannes Hassenpflug (1755-1834) mari Hassenpflug mama Marie Magdalena Dresen (1767-1840). E mama kom from di Huguenot famili wey dey stey in Hanau.
For October 14, 1789, e famili pak go a house wey pipul dey kol *"Haus Lossow*" wey near maket korna of LindenstraBe in Neustadt. Hassenpflug famili pak go dia bikos dey mek e papa di hed of a di town Neustadt-Hanau. Hassenpflug gro up in dat house an na dat di famili stey onti 1799.
Hassenpflug get two sista an one broda. Di nem of di two sista na Jeanette an Amalie. Di nem of e onli broda na Hans Ludwig Alexander.
Hassenpflug na sikla wen e dey skol an one pesin wey no buk wel wel Heinz Rölleke tok sey dis one fit don mek am luv tradishonal tori bikos na bed e dey always stey. Na bikos e bi padi or frend wit Engelhards famili na e mek am get link to bi frend wit di Grimm famili. Hassenpflug onli broda Ludwig mari Charlotte Grimm. Charlotte Grimm bi di yonga sista of di Brodas Grimm.

On 15 April 1799, Hassenpflug famili pak go Kassel bikos dey transfa e papa an give am posishon of finashal Supavasor of di *[[Landgrafschaft Hassen-Kassel]].
Marie Hassenpflug mari Friedrich von Dalwigk zu Schauenburg. E hosband stey for *"Hanau*" as di kaptain of di [[Kurprinz]] rigimet. Hassenpflug live for e hosband estate in *"Hoof''" ( di niu nem for Hoof now na Schauenburg) an in Hanau. Na for Hanau dey bon dia boi Ludwig Alexander. Hassenpflug bon Ludwig Alexander on 24 January 1817.

From 1819 go rish 1824, Hassenpflug serve as pesin wet dey hep Herzogin Marie Friederike von Anhalt Bernburg wey Hi di gel-pikin of Langraf an leta Kurfürst Wilhelm IX/I of Hesse-Kassel.
Lucy Durán

**Lucy Duran** na British wuman wey dey stodi how difren difren kolshor dey men muzik, e dey produs song an e dey tok for redio.Durán don wok as pesin wey dey kip old old tins at di Nashonal Labrari Sound Arkeve. Durán join SOAS Yunivasiti of London in 1993 an e na professor of Muzik espeshali di one from Afrika an Cuba in di Skull of Arts. Na Gustavo Durán wey bi Spanish komposa an sivil war soja  bon am. Jane Durán wey dey rait song an Cheli Durán wey dey rait buk bi e sista-dem.
Durán dey always tom to BBC Redio 3 Wold Muzik program wey di nem na *"World Routes*". Di Redio program stat in 2000 go rish 2013 an tok about difren difren tradishonal muzik wey kom from difren kontrie like Madagascar, Equatorial Guinea, Paraguay an Albania.

Duran don produs muzik rekod wey pass twenty albom an meni lidin Afrika muzishan don folk am wok.Meni Afrika muzishan wey folo am wok bi Mali Kora Playa Toumani Diabaté for di rekod *"Kaira, Djelika, Songhai 2,*" New Ancient String ( Toumani Diabaté wit Ballaké Sissoko), and Toumani & Sidiki; Kulanjan (wit Taj Mahal an Toumani Diabaté). di rekod *"Kulanja* bi di muzik wey Barack Obama like pass wen e dey kampain to bi USA presidor in 2008.

Durán stil wok wit Mali singa Masse May Diabaté Kasai Kasse an Ngoni playa Bassekou Kouyaté *Segu Blue, and I Speak Fula. Oda muzishan wey e don wok wit bi song raita Manecas Costa wey kom from Guinea Bissau: *"Paraiso di Gum be*", an di 2017 kolabo wit di grup wey kom from Mali, *"Trio Da Kali*" wit di *"Kronos Quartet*". Duran join hand wit Nick Gold an David Harrington to produs di albom *"Ladilikan*". Na *"World Circuit Record''" rilis di albom an pipul like di albom wel wel an di albom kolet meni awod.
Ruth Tongue

**Ruth Lyndall Tongue** (dem bon for February 1898 an shi kpai for September 1981) na oyinbo pesin wey dey rait an tok tori wel wel an shi don du plenti lokal an som oda buks.

=Tori abaut im life=
Dem bon Ruth Tongue for Handsworth, Shi bi di third pikin an na shi smol Pas insaid Edwin Tongue wey bi im papa, wey bi kongrigashon minista an im waif Mabel Jones. Di famili pak go Tauton wen Ruth's stil dey smol, an dem kon stil pak komot for dia go Middle sex for 1908. Bikos sey Ruth don gro, shi stat to dey go klas for London kolej of muzik an leta go stodi for London Siti Literal Institute. Shi kon wok as a tisha an shi stil laik muzik an drama. For 1950 shi pak go Crowcombe, Somerset  na for die Shi stat to dey paform to dey tok tori an tok on tradishonal Mata bot di two na for lokal pipu an for insaid redio shi for dey du am. Shi add tori to di koleshon of tradishonal mata Katherine Briggs, na shi hep ha du ha own manuscripts for poblikashon, an shi kon leta join bodi wit am mek dem du one buk wey im nem na *Folktales of England*.

Tongue kom gom pipu wey go skul wel wel, shi feel about di repot wit di kontri folk of Somerset. Shi tok sey im mama bon am durin chime hour on Friday night, na dis one kom mek am get diffren koneshon wit di pipu of kontri-side; rekod tok sey na Monday dem bon am. Shi don tok tori of di Asra, sea morgan, lazy Lawrence, hyter sprites, oekmen, an plenti plenti oda kreshors, wey don appear for  Briggs encyclopaedia of fairies an in leta koleshon of folklore or fantasi.
Stella Brewer Brookes

**Stella Brewer Brookes** (dem bon am for January 22, 1903 an e kpai in November 1993) na profeso of Inglish for Clark Kolej (di nem leta chenj to Clark Atlanta Yunivasiti) from 1924 to 1969. Brewer na pesin wey de stodi an rekod how dem dey du tins for lokal way an na raita.
## How e tek stat life an go skul
Na for Fannin, Texas dem bon Brewer on January 22, 1903. Brewer  a one of di six pikin-dem wey J.H Brewer an Minnie Brewer bon. E papa de sel fud stuff an e mama na skul tisha.
Brewer broda J.Mason Brewer too na tradishonal tori raita. Brewer get e Yunivasiti digri in Wiley Kolej wey dey Marshall, Texas. E get e Masta of Arts in Inglish from di Yunivasiti of Michigan an kolet e Ph.D from Cornell Yunivasiti in 1946 afta  e hosband kpai. Di Pepa wey e tek kolet e Ph.D na *"Folklore in the Writings of Joel Chandler Haris*".
## How e tek wok
Brewer bikom professor at Clark Kolej in Atlanta. For Clark Kolej, e bi hed of Inglish Dipatmet, advaisa to studet poblikashon *"The Mentor"* an e fom di |Atlanta Yunivasiti Sentra *Literary Symposium.Brewer stil tish durin holiday piriod at di [[Alabama State Teachers College| Alabama Stet Tisha Kolej]].
Na Brewer rait di buk *"Joel Chandler Harris, Folklore"* (1950), an oda wok wey Haris du. Brewer ritaya for Clark Kolej afta e don wok for 45 years. Dey give am Honorari [[Doctor of Letter| Doktor of Leta]] digri from di Kolej.
Brookes an e hosband dey aktive in di [[NAACP]] in Atlanta. Na Brewer give NAACP tok in [[Emancipation Day]] adress in 1939. Brewer put bodi for di *George Federation of Colored Women's Club*. In 1948, dey pik am to bi di *"Bronze Woman of the Year in Education* in Atlanta by lota Phi Lambda sorority. Brewer stil kolet odas honors from di *International Mark Twain Society'' an lokal television stashon WSB
## E pasonal life
Stella Brewer mari Enos Luther Brookes in 1928. Enos Luther Brookes na professor of Kemistri an fisis wey kom from Jamaica.
Luvsannorovyn Erdenechimeg

**Luvsannorov Erdenechimeg** (dem bon am for 1957) na pesin wey dey stodi how difren difren kolsho dey mek muzik an how di muzik dey du pipul wey lisin to am. E na risasha.

## How e tek stat life
Na for Ulaanbaatar, Mongolia 
dey bon Erdenechimeg in 1957.Erdenechimeg kom from di famili wey like to stodi langwej an rekod how pipul dey du tins for lokal way. Erdenechimeg risach wok na stodi on old Asian muzik histri. Erdenechimeg bi visiti professor at di Indiana Yunivasiti, Dipatmet of Sentral Eurasian Stodies from 2005 go rish 2008.
## How e tek go skul
Erdenechimeg get e bashelor digri in Muzik from di Muzikal Kolej in Ulaanbaatar, Mongolia in 1978. E kolet e Bashelor an Masta digri at di Tchaikovsky Konsavatori (wit Dr.Pr. Yuri Nikolaevich Kholopov) in [Moscow, [Russia from 1980 go rish 1986. Erdenechimeg rid Muzik at di Shanghai Konsavatori (wit Pr. Chen Ying Shi) from 1997 go rish 1999. Na two Ph.D Erdenechimeg get.Di Pepa wey e rait tek kolet di fest Ph.D na *"The Consonant and Dissonant Sounds of the Harmony of the Horse-headed Fiddle*" for di Mongolian Nashonal Yunivasiti of Art in 1993. Di sekod Ph.D pepa wey e rait na *"The Harmony of the Mongolian Meditation Guru Song *" for di Mongolian Akademi of Sayens in 2000. Sins 2000, Erdenechimeg don bi Assosiate Professo in di Dipatmet of Muzik Tihori of di Mongolian Nashonal Yunivasiti of Art.

## Buk wey e don rait
Erdenechimeg don rait ova 15 buks on muzik an muzik wey kom from Mongolian. Meni of e buk dey intaprit to Chinese, Russian, an Inglish. One of e buk "*Eighteen songs of a Nomad Flite"* bi di fest old Chinese buk wey dey intaprit to Mongolian. Di buk kom out in 2002 an bikos of how pipul like di buk, dey print di buk again in 2003. Dey mek di buk into three langwej, Chinese, Mongolian an Inglish an Erdenechimeg stil add some niu tins like how di poem tek konet wit di instrumental Muzik, song, art, an drama. Di Mongolian komposa Tsogzolyn Natsagdorj yuz di buk du e stage Muzik show.
Bessie Jones

**Mary Elizabeth Jones** (dem bon am February 8, 1902 an e kpai in July 17, 1984) na America gospel an tradishonal singa wey pipul sabi as singa wey hep men pipul like tradishonal song, games an tori in di 20 senturi.Wen Alan Lomax fest mit am, e tok sey "Jones rili wan tish America pipul from e heart. Alan Lomax too sey e kol Jones di mama konrej of Amerika Blak tradishon.

## How e tek stat life
Jones gro up in a smol blak famin komuniti in Dawson, Georgia. Jones famili poor but dey like muzik wel wel. E grapapa wey bi slave wey dey bon in Afrika dey always dey tish Jones di kind song wey e dey sing wen e dey wok inside farm. Jones no go skul again wen e rish ten years old an by di time wey Jones go rish 12 years, e don mari an bon pikin. Jones hosband Cassius kpai afta some years wey dey don mari.
In 1924, Jones leave e 10 years old pikin wit e famili memba-dem an waka go Florida. For Florida, e stat to dey du all dose smol skol wok, dey play kard an sel ogogoro. Jones leta get e sekod hosband an stey wit am for St. Simon Island an kom join di Georgia Sea Hiland Singa
E dey hungri Jones mek Afrika-Amerika histri no jos kpai like dat. E wan yuz song an dans tek save di Afrika-Amerika histri. Dis one mek am travul go New York Siti in 1961. For New York e jam Lomax so dat Lomax fit rekod e life tori an di bodi of muzik wey e get. Jones an di grup "*Georgia Sea Hiland Singa*" travul an dey sing in di 1960s. Dey sing for Carnegie Hall, [[Sentral Pak, di Smithsonian Institution folklore festivals, di Newport Folk Festival an di Monterey Folk Festival on May 18 to 19, 1963. Jones kolet meni awod for tradishonal muzik an e inklud National Endowment for the Arts National Heritage Fellowship in 1982 an di Duke Ellington Fellowship at Yale Yunivasiti.
Enid Porter

**Enid Porter** (dem bon am for October 8, 1908 an e kpai for January 16, 1984) na pesin wey dey stodi an rekod how dem dey du tins for lokal way in Cambridgeshire. Enid Mary Porter na pesin wey don wok for long time as e dey kolet an kip old old tins for Museum of Cambridge as e wok from 1947 go rish 1976. E wok rili helep to rekod di kolsho an sosha life of Cambridgeshire pipul. Enid tink an yuz sens as e dey hep kolet soshal histri of pipul. E dey allow pipul to tok dia histri an mek suo pipul tok abaut aria wey oda pipul wey dey stodi an rekod how pipul dey du tins for old way no like to du.
Enid buks wey dey Museum of Cambridge get beta beta informashon about kostom, tori an song of Cambridgeshire pipul.

## How e ten stat life
Na for Westcliff-on-Sea, Essex, dey bon Enid Mary Porter on October 8, 1908. E papa nem na Hugh Porter an e mama nem na Ethel Mary Porter. Enid papa Hugh, kom from Bedford an e du e tisha tranin at a hiya-grade skul for Cambridge. E papa dey tish bifor for *"Southend High School*". Enid mama Ether Mary ( bifor e mari e papa nem na Scott) kom from di famili wey don tey for Cambridge sins Seventeen senturi. Bikos of e mama famili histri, Enid dey go visit e mama famili memba for Cambridge an e sabi di aria wel wel. Enid dey always dey rekod tradishonal tori wey e mama famili memba dey tel am.
Di Portel famili-dem rili go skul wel wel an get pipul wey dey wok for dem onti di fest wold war stat.
Afta wey Enid go rid modern langwej at Yunivasiti Kolej London ( na inside di yunivasiti di Folklore Sosaheti Librari dey sins 1911). Enid folo e papa an kolet tranin at di Katolik Tranin Kolej, London an den stat to dey tish for difren difren skul onti di sekod wold war stat.
Rulan Chao Pian

**Rulan Chao Pian** (dem bon am for April 20, 1922 an e kpai for November 30, 2013) na wuman wey dey stodi how difren difren kolsho dey mek muzik an professor of Chinese langwej an Litireshon. Rulan Chao Pian bi one of di fest ten wuman to Hi full professor in di Falkoti of Arts an Sayens at Harvard Yunivasiti.
## How e tet stat life
Na for April 20, 1922 dey bon Rulan Chao Pian inside a big Chinese famili. Pian Papa Yuen Ren Chao stodi langwej.Pian mama Buwei Yang Chao na doktor an e also dey rait buk.Pian perent don dey stey for Cambridge sins 1920 bikos e papa get wok at Falkoti at Harvard Yunivasiti. Pian famili leta travul go China an France, but kom bak to *"United State*" .Di famili stil go Hawaii, *New Haven, an *Washington D.C. Wen Pian still dey yong, e lens to play piano skol but bikos of e famili travul travul, e no easi for Pain to fit len am wel.
Pian enta Radcliffe Kolej wia e tek kolet e Bashelo of Art an e Masta of Art in muzik histri (Westa muzik) in 1943 ( na 1944 de e satifiket) an 1946 for e Masta. E kolet e Ph.D in East Asia Langwej and in Muzik in 1960. Some of di pipul wey tish am abaut muzik na "Doc" Archibald T. Davison, Edward Ballantine, A.Tillman Merritt, John Ward, an Walter Piston. Pian fest tish at Harvard Yunivasiti as tishin assistant from 1947 onti e kom get promoshon as instructor an leshura. In 1947, Pian bikom professor in di Dipatmet of Muzik an di Dipatmet of East Asian Langwej an Sivilisashon. Pian bi one of di three fimeli professor in di Harvard Muzik Dipatmet an one of di thirteen in di hol Falkoti of Arts an Sayens wey dey no fit komot onti e ritaya.
Carrie B. Grover

**Carrie Blanche Grover** (dem bon am for 1879 an e kpai for 1959) na Kanada tradishonal singa, an pesin wey dey kip tradishonal song an e sabi play Violin. Pipul respet am on tradishonal song an som of e song dey rekod of di Librari of Kongress wey Alan Loma an Sidney Robertson Cowell put dia.
## How e tek stat life
Na for Nova Scotia dey bon Carrie Spinney in 1879. Grover stey for Nova Scotia onti e rish 12 year old. Grover papa nem na George Craft an e mama nem na Eliza Long. Di famili kom pak go Maine an e kom go Gould Akademi 
Wen one raita wey e nem na Fred Lincoln Hill wan tok abaut Grover e tok sey:
" Na from famili wey dey du farma, dey grind korn an dey kut faya wood e tek kom from. E don tey wey e gra gra papa dem kom Amerika.In fact, e famili don kom Amerika bifor di time wey Amerika stat to fight for Indipedet wit Inglish, Scotch, Welsh an Irish pipul. Grover mama famili-dem an papa famili-dem sabi sing wel wel.
In 1896, Carrie mari Almon Roy Grover in 1896 an na Gorham town dey both live. Di marej produs three pikin: Gertrude, Ethel an Roy.
## E tradishonal muzik
Afta wey pipul don no am wel wel as tradishonal muzik singa, Grover in 1941 rekod 87 songs an Violin sound for di Librari of Congress. Di Librari of Congress tok sey: "Mrs. Grover sit-down in front of mikrofone an rekod twenty-skx disc. Di song wey e rekod som of dem don pass ova 100 years"
Rekod wey Grover du also dey pat of Eloise Hubbard Linscott koleshon. Na Grover bi di onli Niu England Wuman wey dey play Violin wey de inside di koleshon. Linscott tok sey e rili hapi sey Grover rekod de e koleshon. Linscott tok sey wetin Grover no sing e yuz violin tok am from e ova 400 song wey Grover get.
Estella Canziani

**Estella Louisa Michaela Canziani** (dem bon am for January 12, 1887 an e kpai for August 23, 1964) na British wuman wey dey draw, dey paint, dey rait an e dey stodi an rekod how dem dey du tins for lokal ways.
## How e tek stat life
Na for London dey bon Estella Canziani on January 12, 1887. Canziani bi di gel-pikin of Louisa Starr an Enrico Canziani (1848-1931). Canziani papa Enrico Canziani na painta an e mama Louisa Starr na Italian sivil enjiniha.  A for di famili house wey dey 3, Palace Green inside Kensington Palace e tek spent all e life.
Na aktist Canziani bi an e fest stodi for *"Copernicus*". Copernicus na one Kensington skul wey Sir Arthur Cope an Erskine Nicol dey kontro. Canziani stil go Royal Akademi skul. Canziani show some of e paintin wok for RA London, Liverpool, Milan, Venice an France. Di paintin wey dey tek no Canziani na *"The Piper of Dreams*" wey e yuz wota kolor paint. E  show di paintin for pipul to si at di Royal Akademi in 1915. Meni pipul don copi an du paintin wey resembu Canziana paintin an e almoat wan bi di same of nomba of pipul wey ri du  Holman Hunt paintin The Light of the World.
Canziani travul wel wel araund Europe, espeshiali Italy.Di paintin wey e dey du dey show how lokal pipul dey diress an dey du tins in di vilej wey de I side inside Norta Italy. Canziani stil dey draw for buk.
Canziani stil dey rait buks. E don rait three buks: *Costumes, Tradition and Songs of Savoy (1911), Piedmont (1913)* an * Through the Appennines and the Land of the Abruzzi*. Bikos of di buks wey e rait, Canziani nem de memba of di Royal Jihogtafikal Sosaheti. Canziani rait meni hatikul in di jonal of di Folklore Sosaheti. Canziani rait e own life tori inside di buk: ''Round About three Green (1939)
Dey kip meni of Canziani wok for Birmingham Museum & Art Gallery
Anne Rasmussen

**Anne Rasmussen** (dem bon am for 1959) na Amerika tisha an pesin wey dey stodi how difren difren kolsho dey mek muzik an how di muzik dey du pipul wey de lisin to am.
Plenti of di wok wey Rasmussen du na abaut Arab Muzik for US an how dem tek de woship for Islam rilijon. Na Rasmussen bi di oga kpatakpata for di *"William and Mary Middle Eastern Music Ensemble*" sins 1994. Dey pik Rasmussen nem as di William M. an Anne B. Bickers professor of Midi Easta Stodis in 2014.
## How e tek go skul
Na for Northwestern Yunivasiti Rasmussen dey kolet e B.A satifiket. E du e Masta program for Yunivasiti of Denver. Wen Rasmussen wan du e Ph.D e go rid how difren difren kolsho dey mek muzik an how di muzik dey du pipul wey dey lisin to am (Ethomusicology) from Yunivasiti of Kalifoniha, Los Angeles. E klass mate dat time bi: A.J Racy, Timothy Rice, Nazir Jairazbhoy, Gerald Behague, an Scot Marcus.
## How e tek wok
Rasmussen don rait meni pepa in meni Niuz pepa or magazine.E don rait abaut meni tins like: Ethnomusicology, Asian Muzik, *The World of Muzik*, Di Garland ensakopediha of Wold Muzik, an di Harvard Dishonari of Muzik. Rasmussen produs four CD wey e tek rekod how pipul dey enta US an di komuniti muzik wey pipul dey sing for US. E bi forma Fulbright Sinior Skola an e dey wok as di Fest Vais Presidor of di Sosaheti for Ethnomusicology.
Rasmussen dey tish *"ethnomusicology*" for Di Kolej of William & Mary sins 1993. For di Kolej, e stil dey kontro how Midu East Muzik group dey du tins.
Rasmussen folo di Indonesian Ku'ran spika Maria Ulfah waka araund United States  for di 1999 pafomas wey dey du wit di sopot of Midu East Stodis Hasosiashon of North Amerika. Wen e go risach abaut muzik for Oman kontri, Di govamet of Oman an di Sultan Qaboos Kolshoral Senta du parti for Rasmussen bikos of e wok for dia.
Mary Hayes Davis

**Mary Hayes Davis** (dey bon am araund 1884 an e kpai May 18, 1948) na Amerika raita, Niuz-pepa editor, an a poblisha. Davis get meni fims tihata. Meni pipul sabi Davis bikos e join bodi wit Chow Leung to rait di buk Chinese Fables and Folk Stories. Na wen Chow Leung de Chicago dey stat to rait di buk. Na for 1908 dey poblish di buk an pipul wey mek di buk tok sey di buk na di fest buk wey get Chinese tori wey dey yuz Inglish print. Meni pipul don ri-print di buk.
From 1908 go rish 1912, Davis kolet Native Amerika tradishonal tori wey Pima pipul an Apache pipul tok to rait di buk wey e stil dey wok on. Pima an Apache pipul dey stey Oklahoma an Arizona side of Amerika.
Davis pak to live for Southwest Florida an na for dia e tek poblish *"The Hendry County News*" an e stil get an kontro Seven fim tihata. In 1926, *"The Tampa Tribune*" kol Davis strong wuman of LaBelle as e no fear to ripot di killin of Henry Patterson even as bad pipul tok sey dey go sho am shege if e tok am. Dey give e Niuz-pepa, *The Henry County News* di Florida Niuz-pepa Assosiashon awod for Best Komuniti Niuz Davis in 1928. Di fim Tihata Dixie Kirsta Tihata wey Davis Opun in 1941 de di list of Nashonal Rejista of Historik Ples
## How e tek stat life an go skul
Na araund 1884 dey bon Mary Hayes Davis in West Virginia. E dey stey for farm. Davis also live in Kansas. Davis onli yuz one year for kolej. Na e hosband fest kpai bifor e sef kpai.
## Chinese tori an tradishonal tori
In 1900, wen e stil dey len in Chicago, Davis get one job to bi riporta an to dey rait for one popular niuz-pepa wey dey kom out evri day. Bikos of di riportin wok, e get to no pipul from Chinatown, Shikago. Pipul wey e mit inklud Pastor Chow Leung. Chow Leung bi di pastor of di Senta Baptist Chinese Mission.
Allison Balfour

**Allison Balfour** or **Margret Balfour** na one of di wuman wey dey joj e kase sey e na witch in 1594 for Scotland. Na for Orkney Hiland of Scotland wey dey aria of Stenness Balfour dey stey. For dat time for Scotland, di Scottish Witchcraft Art 1563 tok sey eni bodi wey dey katch as Witch  go kpai.
Na Patrick Stewart, 2nd Earl of Orkney wey pipul sabi as Black Patie dey kontro Orkney wen dey joj Balfour in 1594. Patie biliv sey e yonga broda espeshial John Stewart, Earl of Carrick, dey plan to kil am. Patie kom diskova Poisin medisine in one of di savant wey dey wok for John. Di savant nem na Thomas Paplay. Afta wey dey don bit di savant for eleven days, e tok sey Balfour de among di pipul wey wan kil Patrick Steward, 2nd Earl of Orkney.
Bifor dey finali kil di savant, e tok sey Balfour no dey among dose wey wan kil Patrick Steward. Even sey di savant tok sey Balfour hand no dey for di plan, dey stil kari Balfour familia go Kirkwall. For dia, dey flog am onti e gri sey e hand de dia. Di kot tok sey Balfour na no somtin abaut di posin medisine, sey e na Witch an sey mek dey go kil am. Just like di savant Paplay, Balfour tok sey e no no enitin abaut all di tin wey dey tek hakuss am but dey stil kil am on December 16, 1594. Bifor e kpai e tok of all di sofa sofa wey den du e famili an sey e hand klin for di mata. Na for Gallow Ha' Kirkwall dey tek kil am.
## Tori of Witch for Orkney
Di Hiland of Orkney get dis old biliv sey Witch, juju an sey odas extra ordinari living tins de. Meni pipul for dia biliv sey majik pawa na norma pat of life an sey notin bad abaut am. By 1550, di pipul of Scotland stat to katch Witch. Di pipul wey dey mek law onda Mary Kween Of Scot pass di Scottish Witchcraft Act in 1563. Di law tok sey eni Witch wey dey katch na kil dey go kil am.
Even sey di Orkney Hiland dey Honda Norway law onto 1611, na Scotland dey kontro di Hiland from 1468 onda di rule of Scottish lord. Na Patrick Stewart, 2nd Earl of Orkney day kontro di Hiland in 1594 wen dey fest stat di findin of Witch in Orkney.